MUNICIPIUL CRAIOVA

CONSILIUL LOCAL AL MUNICIPIULUI CRAIOVA

           HOTĂRÂREA NR.327
privind preluarea din administrarea Regiei Autonome de Administrare a Domeniului Public şi Fondului Locativ Craiova, în administrarea Consiliului Local al Municipiului Craiova, a bunului-imobil  care aparţine domeniului privat al municipiului Craiova, situat  în cart.Valea Roşie, str.22 Decembrie 1989, nr.4, bl.10 Vechi, sc.1, ap.8, în vederea vânzării         
               Consiliul Local al Municipiului Craiova, întrunit în şedinţa ordinară din data de 31.08.2017.

          Având în vedere raportul nr.113934/2017 întocmit de Direcţia Patrimoniu,  prin care se propune preluarea din administrarea Regiei Autonome de Administrare a Domeniului Public şi Fondului Locativ Craiova, în administrarea Consiliului Local al Municipiului Craiova, a bunului-imobil care aparţine domeniului privat al municipiului Craiova, situat în cart.Valea Roşie, str.22 Decembrie 1989, nr.4, bl.10 Vechi, sc.1, ap.8, în vederea vânzării;     

În conformitate cu prevederile Decretului Lege nr.61/1990 privind vânzarea de locuinţe construite din fondurile statului către populaţie şi ale Legii nr.85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat;

Potrivit sentinţei civile nr.15806/2015, pronunţată de Judecătoria Craiova şi deciziei civile nr. 2571/2016, pronunţată de Tribunalul Dolj;

În temeiul art.36 alin.2 lit. c coroborat cu alin.5 lit.b, art.45 alin. 3, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală;
HOTĂRĂŞTE:
  Art.1.Se aprobă preluarea din administrarea Regiei Autonome de Administrare a Domeniului Public şi Fondului Locativ Craiova, în administrarea Consiliului Local al Municipiului Craiova, a bunului-imobil care aparţine domeniului privat al municipiului Craiova - „ locuinţă Bloc 10 Vechi, sc. 1, ap. 8, Valea Roşie, 2 camere, str. 22 Decembrie 1989, nr. 4”. 
Art.2. Se aprobă vânzarea, către Diamandi Mariana Adriana, în condiţiile Decretului Lege nr. 61/1990 şi ale Legii nr.85/1992, a bunului-imobil identificat la art.1 din prezenta hotărâre, la preţul de 6527 lei, stabilit de instanţele de judecată în dosarul nr.13541/215/2014.

Art.3. Cheltuielile ocazionate de realizarea documentaţiei cadastrale a imobilului, de intabularea pe numele Municipiului Craiova şi cele  ocazionate de încheierea contractului de vânzare-cumpărare în formă autentică la notarul public, a bunului-imobil identificat la art.1 din prezenta hotărâre, precum şi cheltuielile de publicitate imobiliară la OCPI Dolj, vor fi suportate de doamna Diamandi Mariana-Adriana.   
Art.4. Se împuterniceşte Primarul Municipiului Craiova să reprezinte municipiul Craiova în faţa notarului public, în vederea autentificării contractului de vânzare-cumpărare şi îndeplinirii procedurilor de publicitate imobiliară prevăzute de lege la Oficiul de Cadastru şi Publicitate Imobiliară Dolj.

Art.5. Contractul de închiriere nr. 683/10.07.2014, încheiat între Regia Autonomă de Administrare a Domeniului Public şi Fondului Locativ Craiova şi Diamandi Mariana-Adriana, va înceta la data încheierii actului autentic de vânzare-cumpărare a bunului identificat la art.1 din prezenta hotărâre.

Art.6. La data intrării în vigoare a prezentei hotărâri, se modifică în mod corespunzător  Hotărârile Consiliului Local al Municipiului Craiova nr. 144/2012 şi nr. 522/2007.

Art.7. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Regia Autonomă de Administrare a Domeniului Public şi Fondului Locativ Craiova şi Diamandi Mariana-Adriana vor aduce la îndeplinire prevederile prezentei hotărâri.

